open-index/open-wikipedia-markdown huggingface dataset:
Arafat

**Arafat** voi tarkoittaa seuraavia:

;paikkoja:
* Arafat, lähellä Mekkaa sijaitseva kukkula, jolla käynti kuuluu muslimien pyhiinvaellukseen, Hadžiin

;henkilöitä:
* Jasser Arafat (1929–2004), palestiinalainen poliitikko, PLO:n, Fatahin ja palestiinalaishallinnon johtaja, Nobelin rauhanpalkinnon saaja
* Marwa Hussein Arafat (s. 1978), egyptiläinen moukarinheittäjä
* Suha Arafat (s. 1963), Jasser Arafatin puoliso
* Zaina Arafat, palestiinalaissyntyinen yhdysvaltalainen kirjailija.
Gallen-Kallela

**Gallen-Kallela** voi tarkoittaa seuraavia:

## Sukunimenä
*Akseli Gallen-Kallela (alk. *Axel Gallén*, 1865–1931), suomalainen taiteilija.
*Janne Gallen-Kallela-Sirén (s. 1970), suomalainen taidehistorioitsija ja museojohtaja.
*Jorma Gallen-Kallela (1898–1939), suomalainen taidemaalari ja -graafikko.
*Kirsti Gallen-Kallela (1896–1980), suomalainen sellisti ja kuvittaja
*Mary Gallen-Kallela (1868–1947), Akseli Gallen-Kallelan vaimo

## Muita
*Gallen-Kallelan museo

## Katso myös
* Gallén
* Kallela
* Kalela
* Cajander
Maaoravat

**Maaoravat** (*Tamias*) on oravien heimoon kuuluva suku, jossa on noin 25 lajia. Useimmat maaoravat elävät Pohjois-Amerikassa, mutta yksi laji, siperianmaaorava, myös Aasiassa. Nisäkäsnimistötoimikunta on ehdottanut, että suvun suomenkieliseksi nimeksi vaihdettaisiin ”tikutakut”.  Suomen kielen lautakunta kuitenkin piti nimiehdotusta muun muassa tältä osin ”tyylilajiltaan häiritsevän poikkeavana”.

Kaikki maassa elävät oravalajit, kuten murmelit ja siiselit, eivät kuulu maaoravien sukuun.

Maaoravat ovat kaikkiruokaisia. Ne syövät muun muassa jyviä, pähkinöitä, munia ja hyönteisiä. Maaoravat elävät yleensä löyhissä yhdyskunnissa. Kukin yksilö asuttaa omaa koloaan. Ainoastaan lisääntymisaikana urokset vierailevat naaraiden koloissa.

## Alasuvut ja lajit
Luokittelu perustuu Wilsonin & Reederin *Mammal species of the world* -teokseen vuodelta 2005:

**Tamias*
**''Tamias striatus'' – juovamaaorava eli idänmaaorava
**Eutamias*
**''Tamias sibiricus'' – siperianmaaorava
**Neotamias*
***[[Tamias alpinus]]*
**''Tamias amoenus'' – mäntymaaorava
***[[Tamias bulleri]]*
***[[Tamias canipes]]*
***[[Tamias cinereicollis]]*
***[[Tamias dorsalis]]*
***[[Tamias durangae]]*
***[[Tamias merriami]]*
**''Tamias minimus'' – pikkumaaorava
***[[Tamias obscurus]]*
***[[Tamias ochrogenys]]*
***[[Tamias palmeri]]*
***[[Tamias panamintinus]]*
**''Tamias quadrimaculatus'' – pitkäkorvamaaorava
***[[Tamias quadrivittatus]]*
**''Tamias ruficaudus'' – punahäntämaaorava
***[[Tamias rufus]]*
***[[Tamias senex]]*
***[[Tamias siskiyou]]*
***[[Tamias sonomae]]*
***[[Tamias speciosus]]*
**''Tamias townsendii'' – townsendinmaaorava
***[[Tamias umbrinus]]*

## Katso myös
* Tiku ja Taku

## Lähteet
Yoshi

**Yoshi** on useissa Nintendon Mario-peleissä esiintyvä fiktiivinen dinosaurus. Nimeä käytetään peleissä myös kuvaamaan muita samaan lajiin kuuluvia hahmoja. Yoshin ensiesiintyminen tapahtui *[[Super Mario World]]* -pelissä 1990-luvulla.

Yoshi tunnetaan vihreästä väristään, mutta muut yoshi-lajin edustajat voivat olla melkein minkä värisiä tahansa. Yosheilla on pitkä, tahmea kieli ja ne kykenevät nielemään lähes mitä tahansa – myös itseään suurempia asioita. Yoshit käyttävät ravinnokseen hedelmiä, mutta ne pystyvät myös nielemään vihollisia. *Super Mario Worldissa* kun yoshit nielaisevat koopan kilpiä, ne saavat erikoiskykyjä: esimerkiksi sininen yoshi osaa kasvattaa itselleen siivet, kun taas punainen yoshi osaa sylkeä tulta.

## Yoshin esiintymiset
*Super Mario World (Super Nintendo Entertainment System, ensimmäinen esiintyminen) 1991
*Mario & Yoshi (Nintendo Entertainment System, Game Boy) 1992
*Yoshi's Cookie (Nintendo Entertaiment System, Super Nintendo Entertaiment System, Game Boy) 1992
*Mario is Missing! (Nintendo Entertainment System, Super Nintendo Entertainment System, MS-DOS) 1992
*Yoshi's Safari (Super Nintendo Entertaiment System) 1993 
*Super Mario World 2: Yoshi's Island (Super Nintendo Entertainment System) 1995 (Pelistä on tehty uudelleenjulkaisu Game Boy Advancelle vuonna 2002, nimellä *Yoshi's Island: Super Mario Advance 3*.)
*Yoshi's Story (Nintendo 64) 1998
*Super Smash Bros (Nintendo 64) 1999
*Paper Mario (Nintendo 64, Wii) 2000
*Super Mario Sunshine (Nintendo GameCube) 2002
*Mario Smash Football (Nintendo GameCube) 2005
*Yoshi's Universal Gravitation (Game Boy Advance) 2005
*Yoshi Touch & Go (Nintendo DS) 2005
*Super Mario 64 DS (Nintendo DS) 2004
*Mario Kart -pelisarja
*Mario & Luigi: Partners in Time (Nintendo DS) 2006
*Yoshi's Island DS (Nintendo DS) 2006
*Mario Strikers: Charged Football (Wii) 2007
*Mario Party 8 (Wii) 2007
*Super Smash Bros. Brawl (Wii) 2008
*Mario & Sonic at the Olympic Games (Wii, Nintendo DS) 2007
*Mario Super Sluggers (Wii) 2008
*Mario & Sonic at the Olympic Winter Games (Wii, Nintendo DS) 2009
*New Super Mario Bros. Wii (Wii) 2009
*Super Mario Galaxy 2 (Wii) 2010
*Mario Sports Mix (Wii) 2011
*Mario & Sonic at the London 2012 Olympic Games (Nintendo 3DS,  Wii) 2011
*New Super Mario Bros. U (Wii U) 2012
*Super Mario Maker (WiiU, Nintendo 3DS) 2015
*Yoshi’s Woolly World (WiiU, Nintendo 3DS) 2015
*Super Mario Odyssey (Nintendo Switch) 2017
*Mario + Rabbids Kingdom Battle (Nintendo Switch) 2017
*Super Smash Bros. Ultimate (Nintendo Switch) 2018
*Yoshi’s Crafted World (Nintendo Switch) 2019
*Yoshi and the Mysterious Book (Nintendo Switch 2) 2026
Ždanov

**Ždanov** () voi tarkoittaa:

***Ždanov**, ukrainalaisen kaupungin Mariupolin nimi vuosina 1948–1989
*Andrei Ždanov (1896–1948), neuvostoliittolainen poliitikko ja taideideologi
Gottlieb Daimler

**Gottlieb Wilhelm Daimler** (17. maaliskuuta 1834 Schorndorf − 6. maaliskuuta 1900 Stuttgart) oli saksalainen insinööri ja autotehtailija.

Daimler työskenteli 1872–1881 Gasmotorenfabrik Deutzin moottoritehtaassa, jossa hän tutustui Nicolaus Otton nelitahtiperiaatteeseen. Vuonna 1882 Daimler rakensi ja patentoi Maybachin avulla bensiinimoottorin.

Daimlerin ja Maybachin kehitystyön myötä moottori oli saavuttanut paremman käyntinopeuden ja muuttunut vaakatasoisesta pystysuuntaiseksi vuonna 1885, ansaiten lempinimen "Standuhr" eli kaappikello-moottori. Moottori asennettiin samana vuonna puiseen polkupyörän runkoon, luoden ensimmäisen nykyaikaisen polkupyörän kantamuodon. Ajoneuvo sai nimeksi Reitwagen.

Vuonna 1886 Daimler asensi moottorinsa nelipyöräiseen vaunuun. Tämä oli modernin auton alkumuoto. Ensimmäinen todellinen auto rakennettiin 1889. Gottlieb Daimler katsotaan modernin henkilöauton ensikehittäjäksi ja auton isäksi yhdessä Karl Benzin kanssa. Daimler ja Benz kehittivät autonsa kuitenkin toisistaan tietämättä suunnilleen samoihin aikoihin.

Daimler perusti yhdessä Maybachin kanssa vuonna 1890 Daimler-Motoren-Gesellschaft-yhtiön, joka valmisti Mercedes-merkkisiä autoja vuodesta 1900 alkaen, ensimmäisenä näistä ollen Mercedes 35 PS. Samaan aikaan Karl Benz kehitti omaa autoa Mannheimissa. Benzin Benz & Cie. ja Daimlerin Daimler-Motoren-Gesellschaft -yhtiöt yhdistyivät vuonna 1926 Daimler-Benz AG:ksi. Vuonna 1998 Daimler-Benz AG ja Chrysler Corporation fuusioituivat ja muodostivat DaimlerChrysler AG:n. Tämä fuusio purettiin vuonna 2007 ja yhtiö muutti nimekseen Daimler AG vuoteen 2022 saakka, kunnes se vaihtoi nimekseen Mercedes-Benz Group.

## Lähteet

## Aiheesta muualla
Kaskeala

**Kaskeala**-nimisiä henkilöitä:

* Juhani Kaskeala (s. 1946), amiraali, entinen Suomen puolustusvoimain komentaja
* Pauli Kaskeala, eversti, Juhani Kaskealan isä
Juhani Kaskeala

**Pauli Juhani Kaskeala** (s. 26. heinäkuuta 1946 Kuopio) on eläkkeellä oleva suomalainen amiraali. Hän toimi Suomen puolustusvoimain komentajana 4. kesäkuuta 2001 – 31. heinäkuuta 2009.

Kaskealan komentaja-aikana Suomen puolustusvoimat kansainvälistyi ja tiivisti yhteistyötä Naton kanssa. Suomi osallistui rauhanturvaoperaatioihin muun muassa Afganistanissa ja Tšadissa. Venäjä alkoi varustautua uudelleen, ja Baltian maat liittyivät Natoon 2004.

Kaskeala on naimisissa fysioterapeutti Reija Maarit Kaskealan kanssa ja heillä on kaksi lasta.

## Ura
Kaskeala valmistui Merisotakoulusta vuonna 1969 ja yleisesikuntaupseeriksi Sotakorkeakoulusta vuonna 1981.

Ennen puolustusvoimain komentajan tehtävää Kaskeala toimi muun muassa kadettikurssin johtajana Merisotakoulussa 1972–1975, YK:n sotilastarkkailijana Lähi-idässä 1975–1976, tykkivene ''Karjalan'' päällikkönä 1981–1982, tasavallan presidentin adjutanttina (sekä III, II että I adjutanttina)  1982–1989, ohjuslaivueen komentajana 1989–1991, Suomen sotilasasiamiehenä Lontoossa 1991–1993 ja Brysselissä 1993–1994, puolustusneuvoston yleissihteerinä 1994–1997, Turun ja Porin sotilasläänin komentajana 1997–1998 ja Puolustusministeriön puolustuspoliittisen osaston päällikkönä 1998–2001. Kommodoriksi Kaskeala ylennettiin 1992, lippueamiraaliksi 1996, kontra-amiraaliksi 1998, vara-amiraaliksi 2000 ja amiraaliksi 2001. 

Kaskeala avusti 1999 presidentti Martti Ahtisaarta Kosovon rauhansopimuksen tekemisessä.

Kaskeala jäi eläkkeelle Puolustusvoimien komentajan virasta 1. elokuuta 2009 alkaen. Hänen seuraajakseen tuli Ari Puheloinen.

Eläkkeelle jäätyään Kaskeala on muun muassa perustanut konsulttitoimiston ja toiminut vuodesta 2009 Koneen hallituksen jäsenenä ja vuodesta 2012 muutamia vuosia Nixu Oyj:n hallituksen jäsenenä.

Kaskeala konsultoi yhdysvaltalaisen Boeingin F/A-18E/F Super Hornet -hävittäjäehdokkaan edustajana Suomen HX-hävittäjähankkeessa.

Amiraali Kaskeala toimi myös Suomen Purjehdus ja Veneily ry:n ensimmäisenä puheenjohtajana vuosina 2011–2012. Hän on viimeinen pitkäaikaista valkopohjaista ja kolmetähtistä liiton puheenjohtajan komentoviiriä käyttänyt tämän luottamustehtävän hoitaja. Hänen seuraajansa käyttää uusittua mallia eli venekerhon kommodorin viiriä jossa on SPV:n uusi erikoismerkki.

## Huomionosoituksia
* Suomen Valkoisen Ruusun ritarikunta (Suomi, 2002)
* Vapaudenristin ritarikunta (Suomi, 2010)
* Kunnialegioona (Ranska, 2004)

## Lähteet

## Aiheesta muualla
* Juhani Kaskealan curriculum vitae – Puolustusvoimat
Hägglund

**Hägglund** on muun muassa seuraavien henkilöiden sukunimi:

* Adolf Hägglund (1838–1903), suomalainen virkamies, Kauhavan, Ala- ja Ylihärmän nimismies
* Alvar Hägglund, ruotsalainen hiihtäjä
* Camilla Hägglund, suomalainen juristi ja poliisipäällikkö
* Erik Hägglund (1884–1962), suomalainen valokuvaaja
* Erik Hägglund (1887–1959), ruotsalainen kemisti, Åbo Akademin professori
* Gustav Hägglund (s. 1938), suomalainen kenraali
* Göran Hägglund (s. 1959), ruotsalainen poliitikko
* Harriet Hägglund (s. 1970), suomalainen laulaja ja lauluntekijä
* Kaarina Buure-Hägglund (s. 1942), suomalainen virkamies ja asessori
* Tor-Björn Hägglund (1928–2004), suomalainen lääkäri, psykiatri, kirjailija 
* Vilja Hägglund (1931–2016), suomalainen psykoanalyytikko
* Woldemar Hägglund (1893–1963), suomalainen jääkärikenraaliluutnantti.

Yritys:
* Hägglund & Söner AB, entinen ruotsalainen konepajakonserni.
ECC

**ECC** voi tarkoittaa seuraavia asioita:
* Elliptisen käyrän salausta ()
* Euroopan kuluttajakeskus, ECC
* Jääkiekon Euroopan seurajoukkueiden mestaruusturnaus ()
* Virheenkorjauskoodi ().
Kandaharin maakunta

**Kandaharin maakunta** on yksi Afganistanin 34 maakunnasta. Se sijaitsee valtion eteläisissä osissa. Myös maakunnan pääkaupunki on nimeltään Kandahar. 

Maakunnassa on noin 1,4 miljoonaa asukasta. Paštut ovat suurin etninen ryhmä. Maatalous ja karjanhoito ovat tärkeitä elinkeinoja, samoin huumeiden jalostus. Vuonna 2017 arvioitiin, että 13&nbsp;% väestöstä oli lukutaitoisia.  

2010-luvun alussa Kandaharin maakunta oli Talebanin vahvaa tukialuetta.

## Lähteet
Boforiasteikko

**Boforiasteikolla** (eli **Beaufortin asteikolla**) kuvataan tuulen vaikutuksia. Asteikko soveltuu tuulen nopeuden silmämääräiseen arviointiin. Ammatillisessa ilmatieteellisessä ja meritieteellisessä tilannekuvauksessa boforiasteikon kaltaisia kuvainnollisia asteikkoja pyritään välttämään. Sen sijaan suositaan täsmällisempiä mitattuun tuulen voimakkuuteen ja aallonkorkeuteen (merenkäyntiin) pohjautuvia lukuarvoja ja nimityksiä.

Boforiasteikon kehitti irlantilainen Francis Beaufort vuonna 1805 toimiessaan Yhdistyneen kuningaskunnan merivoimien palveluksessa. Hänen työnsä perustui samantapaisiin mutta paljon epätarkemmin määriteltyihin varhaisempiin arviointiasteikkoihin, ja hänen versiotaan kehiteltiin myöhemmin edelleen.

Boforiasteikolla tuulen voimakkuutta ilmaistiin alun perin kokonaisluvuilla 0–12, missä jokaista lukua vastaa myös tuulen voimakkuutta sanallisesti kuvaileva nimitys. Nykyäänkin Maailman ilmatieteen järjestön merisääpalvelujen operatiivinen käsikirja kuvaa vain boforiasteikon tasot asteikkoon 12 saakka.

Kuitenkin toisen maailmansodan jälkeen Yhdysvaltain sääpalvelu (U.S. Weather Bureau) jatkoi vuonna 1955 asteikkoa luvuilla 13–17. Maanpintatason lähellä tällaisia tuulen voimakkuuksia esiintyy laaja-alaisesti lähinnä trooppisten pyörremyrskyjen yhteydessä. Näille pyörremyrskytuulen voimakkuuksille ei boforiasteikossa ole annettu erillisiä sanallisia nimiä. Asteikkoluokkia käytetään nykyään lähinnä Kiinassa ja Taiwanissa ja niiden ympäristössä.

Yhteispohjoismaisen päätöksen mukaisesti Ilmatieteen laitos luopui boforiasteikon käytöstä ja alkoi toukokuusta 1976 lähtien merisäätiedotuksissa ilmoittaa tuulen nopeuden metreinä sekunnissa. Boforiasteikkoon vanhastaan liittyneistä erivahvuisten tuulien nimityksistäkin on nykyisin enää vain osa käytössä, kuten jäljempänä oleva taulukko kertoo. 

## Lähteet

## Aiheesta muualla
Bofori (televisiosarja)

**Bofori** oli lapsille ja nuorille suunnattu salapoliisisarja, jota esitettiin Yle TV2:lla kuusi kautta vuosina 2011–2014. Boforin ovat käsikirjoittaneet Mikko Koivusalo, Janne Heinonen ja Jari Mäkipää. Se on jatkoa Operaatio Hurrikaanille. Boforilla oli myös agenttiaiheinen nettipeli, josta haettiin välillä agentteja studiolähetyksiin. Boforin kohtaukset kuvattiin virtuaalistudiossa Tampereen Ristimäessä.

Kaksi ensimmäistä 13 jakson tuotantokautta esitettiin syksyllä 2011 ja 2012. Keväällä 2013 esitettiin kolmannen kauden 10 uutta jaksoa ja syksyllä 2013 neljännen kauden 10 uutta jaksoa. Keväällä 2014 esitettiin viidennen kauden 11 uutta jaksoa ja syksyllä kuudennen kauden 11 uutta jaksoa. Ohjelma päättyi 26. joulukuuta 2014.

Bofori voitti lasten- ja nuortenohjelman Koura-palkinnon vuonna 2011.

## Näyttelijät
### Päähenkilöt

### Boforin asukkaat
Kahdessa tai useammassa jaksossa esiintyneiden hahmojen näyttelijät (suluissa paikat, josta heidät löytää):

## Lähteet

## Katso myös
* Luettelo televisiosarjan Bofori jaksoista

## Aiheesta muualla
* Boforin nettipeli
Qunduzin maakunta

**Qunduzin maakunta** (myös: *Kunduzin maakunta*) on yksi Afganistanin 34 maakunnasta. Se sijaitsee maan pohjoisosassa Qunduzin kaupungin ympärillä. Qunduzin maakunnan pinta-ala on 8&nbsp;039 neliökilometriä ja asukasluku noin 1,1 miljoonaa.

Pääosa maakunnasta on tasaista, noin viidennes vuoristoista. Vuorilta alkaa Kunduz-joki monine sivujokineen, ja yhtyy Amudarjaan Kunduzin kaupungin lähellä.

Maakunnan tärkein elinkeino on maatalous, joka on 66%:n pääelinkeino. Teollisuus jalostaa maataloustuotteita kuten puuvillaa.

Paštut ovat suurin etninen ryhmä, siihen kuuluu noin kolmannes väestöstä. Uzbekkeja on noin 27 ja tadžikkeja noin 20 prosenttia. Uskonnoltaan alueen asukkaista 94 % on sunneja, 6% šiioja. Vuonna 2017 arvioitiin, että 20% väestöstä oli lukutaitoisia.

Maakunta jakautuu kuuteen alueeseen: Ali Abad, Archi, Chahar Dara, Imam Saheb, Khan Abad, Kunduz ja  Qalay-i-Zal.

## Lähteet

## Aiheesta muualla
Sillivalas

**Sillivalas** (*Balaenoptera physalus*) on uurteisvalaiden heimoon kuuluva uhanalainen valaslaji, jota tavataan kaikilla valtamerialueilla. Euroopassa sitä tavataan erityisesti Biskajanlahdella.

## Koko ja tuntomerkit
Sillivalaiden keskipituus on 18–22 metriä, pisimmät sillivalaat ovat olleet 27-metrisiä. Sillivalaan paino vaihtelee 30–75 tonnin välillä, mutta täysikasvuisilla yksilöillä se on keskimäärin noin 60 tonnia. Sillivalas on sinivalaan jälkeen toiseksi pisin nykyään elävä eläinlaji. Painossa se jää jälkeen myös grönlanninvalaasta. Pintavesissä liikkuvan sillivalaan tuntee jo kaukaa, sillä useimmista muista valaista poiketen se ei sukeltaessaan nosta pyrstöään vedenpinnan yläpuolelle. Lajin hengityssuihku on noin seitsemän metrin korkuinen, suhteellisen ohut ja levenee ylöspäin noustessaan. Läheltä erottuva sillivalaan tuntomerkki on sen alaleuan puoliskojen epäsymmetrinen väritys.

## Levinneisyys
Sillivalas on levinnyt kaikkiin maailman valtameriin, mutta Pohjoisella ja Eteläisellä jäämerellä sitä tavataan harvoin. Sillivalasta ei ole havaittu Suomen aluevesillä, ja koko Itämerellekin se on harhautunut tiettävästi vain kerran. Tämä yksilö ajautui vuonna 1923 maihin Ruotsin Pohjois-Uplannissa, jonne se oli uinut todennäköisesti Ahvenanmeren kautta. Joidenkin lähteiden mukaan Itämeren rannikolta läheltä Saksan Warnemündea löydettiin tammikuussa 2006 noin 19-metrisen valaan luuranko joka saattaa olla sillivalaan. Ruotsin länsirannikolle ja Tanskan salmiin asti sillivalaita vaeltaa silloin tällöin silliparvien perässä.

Sillivalaasta erotetaan yleensä kaksi alalajia. Pohjoisen pallonpuoliskon *B. p. physalus* -alalajin yksilöt ovat hieman pienikokoisempia kuin eteläisen *B. p. quoyi* -alalajin. Jotkut tutkijat ovat luokitelleet kaikkein pienikokoisimmat sillivalaat kolmanneksi alalajiksi ”*B. p. patachonica*”, jota ei kuitenkaan ole yleisesti hyväksytty.

Kansainvälinen luonnonsuojeluliitto on vuodesta 2018 määritellyt sillivalaan vaarantuneeksi lajiksi. Se luokiteltiin aiemmin erittäin uhanalaiseksi. Lajin yksilömäärä ovat kasvaneet yli 30 prosenttia vuoden 1940 jälkeen, joten sen katsotaan jo osittain toipuneen valaanpyynnin aiheuttamasta kadosta.

## Lisääntyminen ja elinikä
Sillivalaat siirtyvät loppusyksystä tai talvella lisääntymisalueelleen parittelemaan. Vuoden kuluttua naaras synnyttää yhden noin 1&nbsp;800 kilogramman painoisen poikasen, ja emo imettää sitä puolisen vuotta. Se ruiskuttaa maitoa poikasen suuhun maitorauhasta ympäröivän vahvan lihaksen avulla. Vieroituksen jälkeen naaraan lisääntymistoiminnot pysähtyvät ja jäävät lepovaiheeseen ½–1½ vuodeksi. Sillivalas tulee sukukypsäksi 6–11 vuoden ikäisenä. Sillivalaan elinkierrolle on tyypillistä, että se hankkii ravintonsa viileistä meristä, mutta vaeltaa lisääntymään lämpimiin vesiin.

Tanskalaiset löysivät tähän asti vanhimman tunnetun sillivalaan heinäkuussa 2010, jolloin arviolta 140-vuotias yksilö ajautui ja kuoli Tanskan rannikolle. Eläimen ikä arvioitiin Kööpenhaminan luonnonhistoriallisessa museossa.

## Ravinto
Sillivalas syö muun muassa sillejä, planktonia, krillejä ja kalmareita.

## Katso myös
* Valaanpyynti

## Lähteet
* 

### Viitteet
Antoniitat

**Antoniitat** olivat ranskalaisen aatelismies Gaston Guérin perustama kristillinen maallikkojärjestö. Se perustettiin St. Didier de la Mothessa vuonna 1089 torajyvien aiheuttamaan tautiin sairastuneiden hoitamista varten. Koska Guérin pojan uskottiin parantuneen taudista Pyhän Antonioksen pyhäinjäännösten ansiosta, Pyhästä Antonioksesta tuli järjestön suojeluspyhimys ja järjestö sai nimensä. Järjestö yhdistettiin myöhemmin Maltan ritarikuntaan.

Myöhemmin Pyhästä Antonioksesta tuli torajyvien sairastuttamien suojeluspyhimys ja tautia alettiin kutsua nimellä "Pyhän Antonioksen tuli".
Adenosiinitrifosfaatti

**Adenosiinitrifosfaatti** eli **ATP** on solujen runsasenerginen yhdiste. Sitä syntyy mitokondrioissa soluhengityksellä, solulimassa glykolyysillä ja viherhiukkasissa fotosynteesin valoreaktioissa. ATP:llä on tärkeä osa solun energiataloudessa. ATP:tä käytetään energian siirtoon ja lyhytaikaiseen varastointiin. Kun elimistön solut tarvitsevat ATP-molekyyleihin sitoutunutta energiaa, pilkkoo ATPaasi-niminen entsyymi runsasenergisia sidoksia fosfaattiryhmien väliltä.

ATP koostuu on emäsosasta (adeniini), sokeriosasta (riboosi) ja kolmesta fosfaattiosasta. Kun ATP:stä irtoaa yksi fosfaattiosa, siitä tulee adenosiinidifosfaattia eli ADP:tä ja kun ADP:stä irtoaa vielä yksi fosfaattiosa, syntyy adenosiinimonofosfaattia eli AMP.

Ihmisen arvioidaan käyttävän painonsa verran ATP-molekyylejä vuorokaudessa. Tämä tarkoittaa sitä, että yksi ATP-molekyyli kierrätetään 1&nbsp;000–1&nbsp;500 kertaa vuorokauden aikana. Lihassoluissa ATP on ainoa lihassupistuksen energialähde. Sitä on varastoituneena lihaksissa vain vähän, ja nämä varastot hyödynnetään nopeasti.

## Katso myös
*Gibbsin energia

## Lähteet

## Aiheesta muualla

*Terveysportti, metatesaurus: Adenosiinitrifosfaatti
*Opetus.tv: Biologian etäopiskeluympäristö, Energia (ATP)
*PubChem: 5'-Atp 
*Human Metabolome Database (HMDB): Adenosine triphosphate 
*Food Component Database (FooDB): Adenosine triphosphate 
*DrugBank: ATP 
*Kyoto Encyclopedia of Genes and Genomes (KEGG): Adenosine 5'-triphosphate 
*ChemBlink: Adenosine triphosphate 
* [PheroBase: Semiochemical - ATP Adenosine 5'-triphosphate] 
* The Comparative Toxicogenomics Database (CTD): Adenosine Triphosphate
HS Metro

**HS Metro** (aiemmin **Metro**) oli Suomessa vuosina 1999–2020 ilmestynyt ilmainen kaupunkilehti. Lehti ilmestyi pääkaupunkiseudulla, mutta parhaimmillaan sen levikki ulottui Lahteen, Tampereelle ja Turkuun. Se ilmestyi pitkään joka arkipäivä, kunnes vuoden 2019 alusta lähtien kahdesti viikossa.

Lehden aihealueet kattoivat Suomen ja muun maailman keskeiset tapahtumat. 

Lehteä jaettiin joukkoliikennevälineissä ja lehden sai myös käsijakelijoilta ja lehtitelineistä muun muassa kauppakeskuksissa, yritysten toimistorakennuksissa, businessparkeissa, oppilaitoksissa, kahviloissa ja lounasravintoloissa.

## Historia
Lehden ilmestyminen alkoi syyskuussa 1999. Vuonna 2006 Sanoma-konserniin kuuluva Sanoma Osakeyhtiö (nykyinen Sanoma Media Finland) osti Suomen Metro-lehden liiketoiminnot Metro International S.A:lta.  

Metron viikkoliitteen, *Metro Liven*, ensimmäinen numero ilmestyi perjantaina 7. syyskuuta 2007. Siinä missä kantalehti kertoi uutiset, *Metro Live* keskittyi viikonloppuun. Se ilmoitti olevansa manuaali viikonlopun viettoon sekä katsaus ihmisiin ja ilmiöihin. Sittemmin *Metro Live* muuttui kiinteäksi osaksi *Metroa,* ja sen nimeksi vaihdettiin *Metro wkd*. 

*Metro Liven* yhteydessä toimi jäsenklubi Club Metro, jonka tehtävänä oli tarjota *Metron* lukijoille viikoittain vaihtuvia jäsenetuja- ja tarjouksia. 

16. marraskuuta 2016 *Metron* nimeksi tuli *HS Metro*, joka korvasi samalla myös *HS Mestan*.

Keväällä 2020 ilmoitettiin lehden lopettamisesta. Viimeisen numeron ilmestymispäivä oli 17. huhtikuuta 2020.

## Lähteet

## Aiheesta muualla
* Metro-lehti – suomalaisversio
* Metro – kansainväliset sivut
Pyhä Leo III

**Leo III** (750–12. kesäkuuta 816) oli paavina 26. joulukuuta 795 – 12. kesäkuuta 816. Hän oli syntyjään roomalainen. Virkakautensa alussa Leo herätti vastustusta. Rooman ylhäisö syytti häntä muun muassa väärästä valasta ja aviorikoksesta. Leo pantiin muodollisesti viralta vuonna 799 ja lähetettiin luostariin. Leon onnistui kuitenkin paeta. Hän pääsi Kaarle Suuren puheille, joka ei tunnustanut Leon viraltapanoa. Leon vastustajat lähettivät Roomasta omat lähettiläänsä Kaarle Suuren luo. Kaarle Suuren neuvonantaja Alkuin huomautti isännälleen, ettei mikään maallinen oikeus voisi tuomita paavia. Silloin Kaarle Suuri päätti antaa Leolle sotilassaattueen paluumatkan turvaksi.

Marraskuussa vuonna 800 Kaarle Suuri matkusti Roomaan. Leon ja hänen vastustajiensa riita ratkaistiin joulukuussa pidetyssä neuvonpidossa. Leo vannoi, että häntä vastaan esitetyt syytteet olivat vääriä, ja seurauksena Leon vastustajat karkotettiin.

Leo III kruunasi Kaarle Suuren keisariksi Rooman Pietarinkirkossa joulupäivänä 800.

## Lähteet
*
*

### Viitteet

## Aiheesta muualla
Tuija Halonen

**Tuija Kaarina Halonen** (oik. **Halonen-Lohikoski**, o.s. **Vartiainen**; ) oli suomalainen näyttelijä. Hän työskenteli sotien jälkeen muun muassa Helsingin Ympäristöteatterissa ja Lappeenrannan Työväenteatterissa, kunnes sai sivuosan elokuvasta *[[Kaunis Veera eli ballaadi Saimaalta]]* (1950). Tämä johti kiinnitykseen Suomen Filmiteollisuuden elokuvanäyttelijäksi 1951.

## Ura

Valkokankaalla Halosen tyypitettyjä rooleja olivat vaaleat ja amerikkalaistyyliset hurmaajattaret. Tällaisia olivat muun muassa Sannin rooli elokuvassa *[[On lautalla pienoinen kahvila]]* (1952) ja nimiosa *[[Muhoksen Mimmi]]ssä* (1952). Hän esiintyi myös muun muassa *[[Pekka Puupää]]* -elokuvissa. Halosen elokuvaura päättyi parodiseen elokuvaan *[[Taape tähtenä]]* (1962).

Näyttelijänuransa jälkeen Halonen avasi lahjatavaraliike Finn-Shopin Helsingin Eerikinkadulle.

## Yksityiselämä

Tuija Halonen oli naimisissa kapellimestari Hannu Olavi Halosen kanssa 1945–1947. Vuonna&nbsp;1964 hän avioitui elokuvaohjaaja Armand Lohikosken (1912–2005) kanssa.

## Filmografia

* *[[Kaunis Veera eli ballaadi Saimaalta]]* (1950)
* *[[Tytön huivi]]* (1951)
* *[[On lautalla pienoinen kahvila]]* (1952)
* *[[Muhoksen Mimmi]]* (1952)
* *[[Huhtikuu tulee]]* (1953)
* *[[Pekka Puupää (elokuva)|Pekka Puupää]]* (1953)
* *[[Me tulemme taas]]* (1953)
* *[[Kuningas kulkureitten]]* (1953)
* *[[Kummituskievari]]* (1954)
* *[[Hei, rillumarei!]]* (1954)
* *[[Pekka ja Pätkä lumimiehen jäljillä]]* (1954)
* *[[Taikayö]]* (1954)
* *[[Lähellä syntiä]]* (1955)
* *[[Syntipukki (vuoden 1957 elokuva)|Syntipukki]]* (1957)
* *[[Tirlittan (elokuva)|Tirlittan]]* (1958)
* *[[Patarouva (elokuva)|Patarouva]]* (1959)
* *[[Lasisydän]]* (1959)
* *[[Kohtalo tekee siirron]]* (1959)
* *[[Taape tähtenä]]* (1962)
* *[[Se alkoi omenasta]]* (1962)

## Lähteet

## Aiheesta muualla

*
Khenoboskion

**Khenoboskion** (, myös ; ) eli **Na-sheny-en-Seth** (, ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Diospoliteen nomokseen.

Khenoboskion sijaitsi Niilin itärannalla suunnilleen vastapäätä Diospolis Mikraa ja lähellä nykyistä Nag Hammadia. Kaupungin nimi tarkoittaa ”Hanhitarhaa”, ja voi viitata siihen, mihin seudun vetisiä niittyjä käytettiin. Hanhi oli Egyptissä yleinen lintu ja pyhitetty Isikselle, ja sen sulkia käytettiin kyninä. Stefanos Byzantionlainen sanoo kuitenkin, että paikalla olisi ollut kuitenkin ennemmin krokotiilitarhoja.

Kaupungin asukkaasta käytettiin etnonyymiä *Khēnoboskiatēs* (). Kaupungin egyptiläinen nimi *Na-sheny-en-Seth* tarkoittaa ”Sethin puut” ja lyhyempi nimi *Na-sheny* ”Puut”.

Varhaisella kristillisellä kaudella kaupungin lähellä sijaitsi luostari. Siihen liittyen tehtiin vuonna 1945–1946 gnostilaisten käsikirjoitusten löytö, joka tunnetaan Nag Hammadin kirjastona nykyisen kaupungin mukaan.

## Lähteet
Permakulttuuri

**Permakulttuuri** tarkoittaa maatalouden ja puutarhanhoidon ekosysteemien suunnittelua ekologisesti kestäviksi ja pyrkimystä omavaraiseen ruoantuotantoon. Englanninkielinen käsite *permaculture* tuli alun perin sanoista *permanent agriculture*, *pysyvä maanviljely*, mutta se on levinnyt siitä muillekin suunnittelun osa-alueille, ja nykyisin lyhenne tulkitaan perma = 'kestävä + kulttuuri'. Permakulttuuri on kokonaisvaltainen suunnittelufilosofia, joka kattaa puutarhan, arkkitehtuurin, ekologian, jopa rahanhallinnan ja yhteisösuunnittelun.

Maanviljelyssä tavoitteena oli kehittää sellaisia viljelymenetelmiä, jotka eivät vuosikymmenienkään mittaan kuluta maaperää viljelykelvottomaksi esimerkiksi ravinteiden riiston, tiivistymisen tai eroosion kautta. Ajatusta kehittelivät nykymuotoon alkuperäiskansojen opeista australialaiset Bill Mollison ja David Holmgren 1970-luvun puolivälissä. Sepp Holzer Itävallan vuoristossa on myös ollut permakulttuurin edelläkävijä jo vuosikymmeniä. Permakulttuuri on vastaliike teolliselle maataloudelle ja vihreälle vallankumoukselle.

## Perustava etiikka
Permakulttuurissa on kolme pääperiaatetta: 

* Earth Care = **maapallosta huolehtiminen**: luonnosta – maasta, metsästä, vedestä, ilmasta ja kaikista elävistä olennoista – huolehtiminen.
* People Care = **ihmisistä huolehtiminen**: pidetään huolta omasta itsestä, läheisistä, yhteisöistä lähellä ja kaukana, sekä ihmisistä yleensä.
* Fair Share = **reilu jako**: kulutukselle ja kasvulle asetetaan rajat, ja ylijäämä palautetaan kiertoon.

## Suunnitteluperiaatteet
Kehittänyt ja kuvannut David Holmgren 

# Havainnoi ja vuorovaikuta.
# Kerää ja varastoi energiaa.
# Hanki tuotoksia.
# Käytä itsesääntelyä ja ota vastaan palautetta.
# Käytä ja arvosta uusiutuvia luonnonvaroja ja palveluja.
# Älä tuota jätettä.
# Suunnittele maaleista yksityskohtiin.
# Yhdistele erottelun sijaan.
# Käytä hitaita ja pieniä ratkaisuja.
# Käytä ja arvosta monimuotoisuutta.
# Käytä reunoja ja arvosta reuna-alueita.
# Hyödynnä muutosta luovasti ja vastaa siihen.

## Permakulttuuri nyt
1980-luvulla permakulttuurin periaatteet vakiintuivat muuhunkin kuin vain maatalouden suunnitteluun. Nykyisin on useita hankkeita, jotka on toteutettu permakulttuurin periaatteita noudattaen. Muun muassa siirtymäliikkeen toimintamallit pohjautuvat permakulttuuriin ja liikkeen perustaja Rob Hopkins on toiminut permakulttuurin opettajana.

## Lähteet

## Kirjallisuutta
* 
* Hemenway, Toby *Gaia's garden : a guide to home-scale permaculture*  
* Riikka Kaihovaara: Riippumaton puutarha - Teollisen ruoantuotannon romahdus ja permakulttuurin perusteet. Vihreä sivistysliitto, 2012. .
* Ilkka Aula: *Permakulttuuriopas*, Helsinki : Vihreä Sivistysliitto 2015, 

## Aiheesta muualla

* Permakulttuuria! Suunnittele pihasi ekologisesti kestäväksi, Yle 27.8.2012 
* Outi Tuomela: Permakulttuuri. Sateenkaarisanomat 3/2009.
* Scott London: Permakulttuuri – hiljainen vallankumous. Takku.net 2.11.2009.
* Suomen Permakulttuuriyhdistys
* Nordic Permaculture: https://nordicpermaculture.org/fi/mita-permakulttuuri
Robert Hooke

**Robert Hooke** (18. heinäkuuta 1635 – 3. maaliskuuta 1703) oli englantilainen fyysikko, tähtitieteilijä ja monialainen tutkija. Hän oli yksi suurimmista 1600-luvun kokeellisista tieteilijöistä. Hänellä oli tärkeä osa luonnontieteellisessä vallankumouksessa.

Hooken työelämäaika jakautuu kolmeen jaksoon: tiedemieselämän taloudellisesti vaikeat varhaisvuodet, vuoden 1666 Lontoon palon jälkeiset työteliäät ja vakavaraiset vuodet sekä sairauksien ja ammatillisen kilpailun leimaamat myöhäiset vuodet.

Hooke työskenteli tai oli kirjeenvaihdossa aikansa tunnetumpien tutkijoiden kanssa, jotka edustivat monia tieteenaloja. Näihin kuuluivat Christiaan Huygens, Antoni van Leeuwenhoek, Christopher Wren, Robert Boyle ja Isaac Newton.

## Saavutuksia
Hooken mukaan on nimetty hänen keksimänsä kiinteiden aineiden kimmoisuutta koskeva Hooken laki. Hän paransi myös kaukoputkea ja mikroskooppia sekä havaitsi mikroskoopillaan ensimmäisenä kasvien koostuvan soluista Hän esitti valon etenevän poikittaisena aaltoliikkeenä, joskin tämä voitiin todistaa vasta 1800-luvulla.

## Ura
Hook opiskeli Oxfordin yliopistossa ja oli samalla useita vuosia Robert Boylen apulaisena. Hän oli vuodesta 1663 Royal Societyn jäsen ja vuodesta 1664 geometrian professori Lontoon Gresham Collegessa. Vuosina 1677–1682 hän oli Royal Societyn sihteerinä.

Monet Hooken havainnot ja keksinnöt jäivät keskeneräisiksi. Vaikka hän oivalsi valon leviämisen tapahtuvan aalloilla, jotka ovat etenemissuuntaa vastaan kohtisuorat, ajatuksen kehittely jäi kesken.

Hooke paransi monen tärkeän laitteen rakennetta ja suunnitteli uusia. Hänen ensimmäisiä ja tärkeimpiä mekaanisia keksintöjään on spiraalivieterin yhdistäminen taskukellon heilariin. Hän keksi väkiviinapintavaa’an sekä teleskooppiin eräänlaisen himmennyslasin, jonka rakenne perustui siihen, että valo himmenee heijastuksen kautta. Muutenkin hän kiinnitti huomionsa sekä kaukoputken että mikroskoopin kehittämiseen ja myös käytti niitä havaintojen tekoon. Siten hän esimerkiksi huomasi, että Jupiter ja Mars pyörivät akselin ympäri. Hän teki mikroskooppisia havaintoja, muun muassa näki ensimmäisenä kasvin solurakenteen, vaikka hänellä oli siitä vielä virheellinen käsitys. Havaintonsa hän keräsi teokseen *Micrographia or some philosophical description of minute bodies* (1665). Hän keksi myös minimilämpömittarin, lämpömittarin meren syvyyksien lämpötilan tutkimiseksi (batometri), pyöräilmapuntarin. Hän teki putoamiskokeita todistaakseen niiden avulla maan pyörimisen ja huomasi ohuissa kidelevyissä syntyvät interferenssivärit.

Hookin kuoleman jälkeen julkaistiin hänen tutkimuksiaan nimellä *Posthumous works* (toim. R. Waller 1705) ja *Philosophical experiments and observations* (toim. W. Derham, 1726).

## Lähteet

## Aiheesta muualla
Timothy McVeigh

**Timothy James McVeigh** (23. huhtikuuta 1968 Lockport, New York, Yhdysvallat – 11. kesäkuuta 2001 Terre Haute, Indiana, Yhdysvallat) oli entinen Yhdysvaltain armeijan sotilas, joka tuomittiin Oklahoma Cityn pommi-iskun toteuttamisesta. Hän jätti 19. huhtikuuta 1995 räjähteillä lastatun auton kaupungissa sijainneen liittovaltion Alfred P. Murrah -virastorakennuksen eteen, sytytti tulilangat ja pakeni paikalta. Seuranneessa räjähdyksessä kuoli 168 ihmistä ja loukkaantui satoja. Teon motiivina oli libertaarin McVeigh’n mukaan halu toimia liittovaltion hallinnon hänen mielestään liian suureksi kasvanutta valtaa vastaan ja myös luultavasti kostaa liittovaltion agenttien raju voimankäyttö muun muassa Wacon piirityksen aikana kaksi vuotta aikaisemmin.

McVeigh tuomittiin iskusta kuolemaan 13. kesäkuuta 1997 ja teloitettiin myrkkyruiskeella vuonna 2001. McVeigh pyysi David Woodardia johtamaan prequiem-kuolinmessun teloituksensa aattona Terre Hautessa, Indianassa. Terry Nichols, McVeigh’n entinen armeijatoveri ja toinen jutun päätekijöinä pidetyistä, tuomittiin elinkautiseen vankeuteen 2004.

McVeigh otti osaa Persianlahden sotaan ja toimi ainakin M2 Bradley -rynnäkkövaunun konetykin ampujana. Hänelle myönnettiin sotilasansioistaan pronssitähti. Sodan jälkeen hän hakeutui Yhdysvaltain armeijan erikoisjoukkoihin mutta huomasi pian, ettei ollut fyysisesti tarpeeksi kovassa kunnossa selviytyäkseen koulutuksesta. Jätettyään asevoimat hän toimi muun muassa vartijana.

## Lähteet

## Aiheesta muualla

* Timothy McVeigh’n profiili BBC:n uutissivustolla.
Hermes Trismegistos

**Hermes Trismegistos** (, Hermes kolmesti-suurin) oli synkretistinen jumala, jossa yhdistyivät kreikkalaisen taruston Hermes ja egyptiläisen taruston Thot. Molemmat olivat omissa mytologioissaan kirjoituksen ja taikuuden jumalia, jotka ohjasivat sieluja tuonpuoleiseen. Heidät rinnastettiin samaksi jumalaksi erityisesti hellenistisessä Egyptissä.

Samaa nimeä käytetään myös pseudepigrafisesta kirjoittajasta, joka on kirjoittanut 42 kirjaa käsittävän teoksen nimeltä *[[Hermetica]]*. Kyseessä ei ole historiallinen henkilö vaan joukko egyptiläisiä kirjoittajia. Teos on kirjoitettu joskus 300 eaa. - 100 jaa., ja se on tullut tunnetuksi vuosina 100–200, mutta myöhemmin sen yleisesti uskottiin olevan peräisin Mooseksen ajan Egyptistä. Teoksesta on jäljellä 17 kreikankielistä osaa, niin sanottu *Corpus Hermeticum*.

Kiinnostus teokseen heräsi 1500-luvun lopulla uudelleen Italiassa, ja tuolloin syntyi hermetismin nimellä kulkenut okkultistinen liike. Suuri osa keskiajan ja nykyajan magiasta perustuu hermeettisiin teoksiin.

## Hermeettisiä kirjoituksia
* *[[Hermetica]]*
* *[[Tutkielma kahdeksannesta ja yhdeksännestä]]*

## Lähteet

## Aiheesta muualla
Parthenios

**Parthenios Nikaialainen** (, , ensimmäinen vuosisata eaa.) oli kreikkalainen kieliopintutkija ja runoilija. Hän oli kotoisin Bithynian Nikaiasta.

Cinna otti hänet vangiksi ja vei hänet Roomaan vuonna 72 eaa. Hän kävi Neapoliissa, jossa hän opetti Vergiliukselle kreikkaa. Muuten hän eli Aleksandriassa.

Parthenios kirjoitti elegioita, erityisesti kuolleiden muistolle, sekä lyhyitä eeppisiä runoja. Hänen ainoa säilynyt teoksensa on *Erotika Pathemata* (*Rakkauden suruista*), jonka hän kirjoitti runoilija Cornelius Gallukselle. Se on kokoelma, joka sisältää 36 rakkaustarinaa, jotka kaikki päättyvät onnettomasti. Ne on lainattu eri historioitsijoilta ja runoilijoilta. Nämä tarinat ovat arvokkaita siksi, että niistä saa paljon tietoa aleksandrialaisista runoilijoista ja kieliopintutkijoista, sillä Parthenios mainitsi lähteensä runoissaan.

Parthenioksen sanotaan eläneen Tiberiuksen valtaannousuun vuonna 14 saakka. Häntä kutsutaan usein "viimeiseksi aleksandrialaiseksi".

## Lähteet
Biofysiikka

**Biofysiikka** on monitieteinen tutkimusala, joka tarkastelee biologisia järjestelmiä fysiikan mallein ja menetelmin. Biofysiikan keskeisiä alueita ovat molekyylirakenteiden biofysiikka ja fysiologinen biofysiikka. Molekyylirakenteiden biofysiikka käsittää biomolekyylien rakenteen ja laskostumisen mallintamista fysikaalisin menetelmin. Fysiologinen biofysiikka tarkastelee elävissä soluissa ja elimissä tapahtuvia ilmiöitä kuten hermoston ja sydämen sähköistä viestintää, aineiden kulkeutumista soluissa ja elimistössä, verenkiertoa ja lihasten ja tukielinten toimintaa fysiikan menetelmin.

Biofysiikassa käytettyjä menetelmiä ovat fysiikan peruslakien soveltaminen biologisiin järjestelmiin, mittauksiin pohjautuvien (fenomenologisten) matemaattisten mallien luominen sekä erilaisten mallien pohjalta tehtävät tietokonesimulaatiot ja muut tietokoneella tehtävät analyysit. 

Biofysiikka antaa mahdollisuuden ymmärtää biologisia ilmiöitä kvantitatiivisesti ja mallien pohjalta ennustaa biologisten järjestelmien käyttäytymistä. Biofysiikka auttaa ennen kaikkea eläinten elimistön, kasvien, ja muiden eliöiden toiminnan ja rakenneosien koostumuksen ymmärtämisessä. Biofysikaalista tietoa voidaan soveltaa lääkkeiden kehittämisessä, annostelussa ja kohdentamisessa oikeaan paikkaan elimistössä, sairauksien diagnosoinnissa ja hoitamisessa sekä kybernetiikassa ja robotiikassa.

Biofysiikkaa voi opiskella Suomessa tällä hetkellä Oulun yliopistossa ja hieman erilaisilla painotuksilla myös Itä-Suomen yliopistossa lääketieteen fysiikan koulutusohjelmassa, Helsingin yliopistossa, Teknillisen korkeakoulun teknillisen fysiikan koulutusohjelmassa ja Tampereen teknillisen yliopiston fysiikan laitoksessa.

Suomen ensimmäinen biofysiikan professori oli Martti Mela (1933–2005), joka toimi professorina Oulun yliopistossa 1975–1998.

## Lähteet

## Aiheesta muualla

*Oulun yliopiston biofysiikan sivut. 
*Biofysiikka Helsingin yliopistossa röntgenfysiikan osaston yhteydessä. 
*Teknillisen korkeakoulun lääketieteellisen tekniikan laboratorio.
*Itä-Suomen yliopiston sovelletun fysiikan laitos.
**Biofysiikkaan liittyviä kursseja 
*Itä-Suomen yliopiston tutkimusryhmä Biophysics of Bone and Cartilage.
Nikarkhos

**Nikarkhos** (, ; ensimmäinen vuosisata) oli antiikin kreikkalainen runoilija. Hän oli tunnettu lähinnä epigrammeistaan, joista on säilynyt 42, sekä satiirisista runoistaan. Joitakin hänen kirjoituksiaan on löydetty Egyptistä Oksyrhynkhoksen papyruksista.

Nikarkhos oli paremmin tunnetun latinaksi kirjoittaneen Martialiksen aikalainen. Tämä sai häneltä vaikutteita.

Katkelma Nikarkhokselta:

## Aiheesta muualla

*
Avohoito

**Avohoito** on ohjattua terveyden- tai sairaanhoitoa, jossa potilas asuu omassa kodissaan eikä vietä pitkiä aikoja laitoksessa tai sairaalan vuodeosastolla. Siihen kuuluu kuntoutus ja sairauksien ehkäisy esimerkiksi terveysneuvonnan avulla. Päihdepalveluiden avohoidossa pyritään vaikuttamaan myös potilaan yleiseen elämäntilanteeseen, kuten toimeentuloon ja asumiseen.

Pyrkimyksenä on että avohoidon palveluilla edistetään ja ylläpidetään kuntalaisten terveyttä ja toimintakykyä sekä ehkäistään ja hoidetaan sairauksia. Samalla vältetään laitostumista. Toisinaan avohoitoon ohjaavan päätöksen taustalla ovat kuitenkin taloudelliset syyt. Etenkin mielenterveyspotilaiden avohoito on herättänyt yhteiskunnallista keskustelua.

Avohoitoa suositaan etenkin päihdekuntoutuksessa, jossa toivotaan potilaan oppivan tuetun hoitojakson aikana elämään omaa arkielämäänsä raittiina. Aina potilas ei ole kypsä avohoitoon, vaan hoitosuhde aloitetaan laitosjaksolla.

Psykiatrian puolella painotus siirtyi laitoshoidosta avohoitoon 1980- ja 1990-luvun taitteessa. Psykiatristen sairaalahoitopaikkojen vähentämistä ei kuitenkaan seurannut vastaavan suuruinen avohoidon resurssien lisääminen. Nykyisin mielenterveyslain mukaan avohoito on ensisijainen hoitomuoto mielenterveyden häiriöissä. Valtaosa skitsofreniatapauksista hoidetaan psykiatrisessa avohoidossa. Psykiatrisen avohoidon potilaista noin neljänneksellä on skitsofreniadiagnoosi.

Yhdysvalloissa laitoshoidon korvaaminen avohoidolla on johtanut vankilaväestön kasvamiseen. Monet mielenterveyshäiriöistä kärsivät ovat siis vankilassa aikaisemman psykiatrisen laitoshoidon sijaan. Yhdysvalloissa mielenterveyshäiriöistä kärsivät usein vangitaan hoitamisen sijaan. Vankiloissa on runsaasti psykoosista kärsiviä.

## Lähteet

## Aiheesta muualla

*Duodecim: Mikä on hyvä tapa järjestää psykiatrista avohoitoa?
*Duodecim: Miten pitkälle avohoitoa voidaan ja kannattaa tehostaa?
*Yle Elävä arkisto: Mielenterveyspotilaat avohoitoon - siis kadulleko?
*Uusi Suomi: Psykiatri käytännöstä: Väkivaltaiset ja muut ”ikävät” avohoitoon
*Helsingin Sanomat: Yhdellä hoitajalla jopa sata avohoidon potilasta Helsingissä
Risti

**Risti** on geometrinen kuvio, joka koostuu kahdesta viivasta, jotka leikkaavat toisensa 90° kulmassa niin että toinen tai kumpikin viivoista jakaantuu kahteen osaan.

Risti on yksi vanhimmista ihmisten käyttämistä symboleista, ja se on eri muodoissaan usean uskonnon tunnuksena.

Uskonnollisessa käytössä kahdesta hirrestä tehdyn ristin muoto juontaa alkunsa muinaisesta Kaldeasta, jossa sitä käytettiin Tammuz-jumalan vertauskuvana. Symbolia käytettiin myös muun muassa Egyptissä.

Erityisesti kristinusko käyttää ristiä tunnuksenaan. Kristinuskossa krusifiksi eli risti, josta riippuu Jeesuksen ruumis, kuvaa Kristuksen kärsimyksiä. Avoin risti taas on toivon symboli, sillä se muistuttaa kristinuskon keskeisestä opista, Jeesuksen ylösnousemuksesta ja Taivaaseen astumisesta. Pohjoismaiden ristiliput viittaavat kristinuskoon. Joissain yhteyksissä, etenkin hautakivissä ja kuolinilmoituksissa, risti merkitään henkilön kuolinpäivän edelle. 

Risti tieteellisessä tekstissä merkitsee yleisimmin alaviitettä, mutta esimerkiksi biologiassa myös sukupuuttoon kuollutta eliölajia tai -ryhmää ja matematiikassa lineaarisen operaattorin Hermiten konjugaattia.

## Risti merkkinä

* Risti-niminen merkki † sekä kaksoisristi ‡
* Roomalainen luku kymmenen merkitään X
* Kiinalainen merkki luvulle kymmenen on 十 (katso: Kiinalaiset numerot)
* Yhteenlaskun  merkki (*plus*) on +
* Tulon, erityisesti ristitulon,  merkki (*kertaa*) on &times;
* Punainen risti on kansainvälinen suojamerkki ja Punaisen Ristin liikkeen tunnus

Tiedosto:Flag of Finland.svg|Pohjoismainen risti
Tiedosto:PatriarchsCross.svg|Patriarkan risti (Lothringenin risti)
Tiedosto:PopesCross.svg|Paavin risti
Tiedosto:CelticCross.svg|Kelttiläinen risti
Tiedosto:Saint Andrew's cross.svg|Pyhän Andreaan risti
Tiedosto:Flag of Milan.svg|Pyhän Yrjön risti
Tiedosto:Greek cross.svg|Kreikkalainen risti
Tiedosto:Ankh.svg|Ankh-symboli eli koptilainen risti
Tiedosto:HinduSwastika.svg|Hakaristi
Tiedosto:Maltese-Cross-Heraldry.svg|Maltan risti
Tiedosto:Cross-Pattee-Heraldry.svg|Mantovan risti
Tiedosto:Cross-Pattee-Alisee.svg|Mantovan risti
Tiedosto:Georgskors.svg|Yrjönristi
Tiedosto:Peter's Cross.svg|Pietarin risti
Tiedosto:Te cross.svg|Tau-risti eli Pyhän Antoniuksen risti
Tiedosto:Serbian Cross1.svg|Serbian risti
Tiedosto:Cross-Jerusalem-Potent-Heraldry.svg|Jerusalemin risti
Tiedosto:Cross-Potent-Heraldry.svg|Kahvaristi
Tiedosto:Cross-Crosslet-Heraldry.svg|Ristipäinen risti eli toistoristi
Tiedosto:Cross-Bottony-Heraldry.svg|Apilaristi
Tiedosto:Cross-Flory-Heraldry.svg|Liljaristi
Tiedosto:Cross-Moline-Heraldry.svg|Ankaristi
Tiedosto:Cross-Pommee-Heraldry.svg|Kuularisti
Tiedosto:Lauburu.svg|Baskin risti
Tiedosto:Crossed circle.svg|Aurinkoristi
Tiedosto:Armenian cross2.jpg|Armenian risti
Tiedosto:Regulation WW II Upperwing Balkenkreuz.png|Balkenkreuz


## Katso myös
* Risti (heraldiikka)

## Lähteet

## Aiheesta muualla

* 
*Erilaisia ristejä kuvitettuna
Turkin lippu

**Turkin lippu** (, tarkoittaa kuuta ja tähteä) on Turkin kansallislippu. Sen mittasuhteet ovat 2:3. Turkin lippu otettiin käyttöön nykyisessä muodossaan 5. kesäkuuta 1936. Lipun tähdestä ja puolikuusta on tullut merkittävä islaminuskon tunnus, vaikka kuviota käytettiin alun perin vain maallisena valtiontunnuksena. Lipussa esiintyvä tähti oli vuonna 1793 kahdeksansakarainen, mutta vuosien saatossa se on muuttunut viisisakaraiseksi. Lippu muistuttaa suuresti Tunisian lippua, maiden yhteisestä historiasta johtuen.

## Historia
Tähti ja puolikuu -kuvio esiintyi ottomaanien lipuissa jo 1700-luvun lopulla tai 1800-luvun alussa. Tämä symboli oli osa ottomaanien identiteettiä ja kulttuuria vuosisatojen ajan ennen kuin se muodostui Osmanien valtakunnan viralliseksi lipuksi vuonna 1844.

## Lähteet
* 

### Viitteet

## Aiheesta muualla
Arla Foods

**Arla Foods** on kansainvälinen meijeriosuuskunta, jonka pääkonttori sijaitsee Aarhusissa, Tanskassa. Osuuskunnalla on 7 600 omistajatuottajaa seitsemässä Euroopan maassa: Ruotsissa (25 %), Tanskassa (24 %), Isossa-Britanniassa (25 %), Saksassa, Belgiassa, Luxemburgissa ja Hollannissa.

Arla Foods on Pohjoismaiden suurin maitotuotteiden valmistaja. Osuuskunnan liikevaihto vuonna 2024 oli 13,8 miljardia euroa https://www.arla.com/company/investor/annual-reports/ ja yhtiössä työskentelee  21 900 henkeä.

## Yhtiörakenne
Yhtiömuodoltaan Arla Foods on tanskalainen osuuskunta (Andelsselskab med begrænset ansvar, lyh. a.m.b.a.). Suomen Arla-yhtiön omistaa Arla Foods AB, jonka omistaja on emo-osuuskunta.

## Tuotteet
Arla-yhtiöt hankkivat maitoraaka-ainetta vuonna 2024 yhteensä 13,7 mrd. kiloa. Maidon suorituskykyhinta oli 50,9 senttiä kilolta.https://www.arla.com/company/investor/annual-reports/

Arlan tärkeimmät tuotemerkit ovat Arla, Lurpak (voi ja muut levitteet), Castello (juustot), Puck (sulatejuusto) ja Starbucks (kahvijuomat).https://www.arla.com/company/investor/annual-reports/

## Historia

Arla Foods syntyi ruotsalaisen osuuskunta *Arlan* ja tanskalaisen osuustoiminnallisen yhtiön *MD Foodsin* yhdistyessä vuonna 2000. Arla Foods laajeni vuosina 2004–12, kun se perusti tai siihen liitettiin maitoalan liiketoimintoja useassa maassa: Kanadassa, Kiinassa, Yhdysvalloissa, Tanskassa, Suomessa, Isossa-Britanniassa, Venäjällä, Hollannissa, Saksassa, Belgiassa ja Luxemburgissa. Marraskuussa 2006 Arla osti 30 % suomalaisen Ingman Foodsin meijeriliiketoiminnasta ja loppuosan elokuussa 2008.

## Melamiinikohu
Arlan yhteistyömeijerin maitojauheessa havaittiin elokuussa 2008 melamiinia. Asian tultua ilmi yritys lopetti äidinmaitovastikkeiden valmistamisen Kiinassa. Melamiini aiheutti munuaiskivien muodostumisen äidinmaidonvastiketta saaneille lapsille. Lisäksi kolme lasta kuoli myrkytyksen seurauksena. Kiinan terveysministeriön mukaan vastikkeeseen joutunut melamiini on aiheuttanut yli 6&nbsp;000 sairastumista. Melamiini joutui maitoon, kun maidontuottajat ja välittäjät jatkoivat maitoa vesilisällä ja tämän piilottamiseksi oli melamiinilla nostettu valkuaispitoisuus ennalleen ja näin vältetty ilmitulo vilppitesteissä.

## Lähteet

## Aiheesta muualla

* Arla Foods
* Arla Oy
Lautoka

**Lautoka** on Fidžin saarivaltion toiseksi suurin kaupunki ja tärkeä satama. Se sijaitsee Viti Levun saaren luoteisrannikolla. Kaupungin väkiluku oli 71&nbsp;573 vuoden 2017 väestönlaskennassa. Lautokan pinta-ala on 1&nbsp;607 km².

Lautokan tärkein vientituote on sokeriruoko. Suurin osa Fidžin sokerisadosta viedään Lautokan sataman kautta. Lautokan ympäristö on maan tuottoisinta sokeruruo'on kasvatusaluetta. Kaupungissa sijaitsee myös sokeritehdas. Lautokan edustalla sijaitsee korallisaaria, joilla on useita lomailukeskuksia.

Nadiissa, noin 25 kilometriä Lautokasta etelään, sijaitsee maan tärkein kansainvälinen lentokenttä.

## Lähteet

## Aiheesta muualla
Labasa

**Labasa**  eli **Lambasa** on pikkukaupunki Fidžin saarivaltiolla. Sen asukasluku oli 26&nbsp;601 vuonna 2017.

Labasa on  Vanua Levun saaren hallinnollinen keskus ja yksi sen tärkeimmistä asutuskeskuksista.  Siellä on myös saaren lentoasema. Kaupunkia ympäröivät alueet ovat pääasiassa maanviljelyskäytössä, tärkeimpänä viljelykasvinaan sokeriruoko. Kaupungissa onkin sokeritehdas.

## Lähteet